|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за****пољопривреду, водопривреду и шумарство**Булевар Михајла Пупина 16, 21000 Нови СадТ: +381 21 487 44 11; 456 721 F: +381 21 456 040 psp@vojvodina.gov.rsБрој: 000344138 2025 09419 001 001 000 001 04 008Дана: 03.02.2025. године |
|  |  |

На основу чл. 16, 24. и 33. Покрајинске скупштинске одлуке о покрајинској управи („Службени лист АПВ“, бр. 37/14 и 54/14 - др.одлука, 37/15, 29/17, 24/19, 66/20 и 38/21), чл. 11. и 23. став 4. Покрајинске скупштинске одлуке о буџету АП Војводине за 2025. годину („Службени лист АПВ“, брoj 57/24), у вези са чланом 4. став 3. Закона о обављању саветодавних и стручних послова у области пољопривреде („Службени гласник РС“, број: 30/10) и Покрајинске скупштинске одлуке о Програму подршке пољопривредним стручним и саветодавним службама у обављању саветодавних и прогнозно извештајних послова у заштити биља у АП Војводини за 2025. годину („Службени лист АПВ” број 57/2024) а у вези са и у вези са мером 306. Подршка пружању савета и информација пољопривредним произвођачима, удружењима, задругама и другим правним лицима у пољопривреди Програма подршке за спровођење пољопривредне политике и политике руралног развоја за територију Аутономне покрајине Војводине за 2025. годину, који је саставни део Покрајинске скупштинске одлуке о програму подршке за спровођење пољопривредне политике и политике руралног развоја за територију Аутономне покрајине Војводине за 2025. годину („Службени лист АПВ“, број 57/24) и тачком II подтачком 1.2. Покрајинском скупштинском одлуком о програму заштите, уређења и коришћења пољопривредног земљишта на територији Аутономне покрајине Војводине у 2025. години („Службени лист АПВ”, број 57/2024), покрајински секретар за пољопривреду, водопривреду и шумарство (у даљем тексту: покрајински секретар) расписује

**ЈАВНИ ПОЗИВ ЗА УЧЕШЋЕ ПРАВНИХ ЛИЦА У ОБАВЉАЊУ САВЕТОДАВНИХ И**

**ПРОГНОЗНО ИЗВЕШТАЈНИХ ПОСЛОВА У ЗАШТИТИ БИЉА**

**НА ПОДРУЧЈУ АП ВОЈВОДИНЕ У 2025.ГОДИНИ**

1. **ЦИЉЕВИ ЈАВНОГ ПОЗИВА**

**Јавни позив за учешће правних лица у обављању саветодавних и прогнозно извештајних послова у заштити биља на подручју АП Војводине у 2025.години** (у даљем тексту: Јавни позив) има за циљ да омогући да правна лица са подручја АП Војводине која обављају саветодавне послове путем саветодовног рада кроз подизање нивоа знања и информисаности пољопривредних произвођача и других учесника у пољопривредној производњи на подручју Војводине омогуће истим: лакше и организованије управљање газдинством, повећање обима и квалитета пољопривредне производње, лакши пласман на тржиште, смањење трошкова производње ( рационалном применом инпута), смањење загађења животне средине, боље коришћење субвенција и да се обезбеди системска подршка пољопривредним произвођачима везано за заштиту економски значајних гајених усева и воћних засада од напада штетних организама и омогући рационална употреба пестицида и остваре економске уштеде; смањи загађење и допринесе заштити: здравља људи и животне средине.

1. **ПРЕДМЕТ ЈАВНОГ ПОЗИВА**

**ЈАВНИ ПОЗИВ се расписује за финансирање реализације:**

1. **Основног програма саветодавних послова који се реализују на подручју АП Војводине у 2025.години**
2. **Прогнозно извештајних послова у заштити биља који се реализују на подручју АП Војводине у 2025. години**

**Саветодавни послови се реализују у складу са**:

* Програмом подршке пољопривредним стручним и саветодавним службама у обављању саветодавних и прогнозно извештајних послова у заштити биља у АП Војводини за 2025. годину („Службени лист АПВ 57/2024),
* Програмом подршке за спровођење пољопривредне политике и политике руралног развоја за територију Аутономне покрајине Војводине у 2025. години, тачка 2.7. мера 306. „Подршка пружању савета и информација пољопривредним произвођачима, удружењима, задругама и другим правним лицима у пољопривреди“ („Службени лист АПВ 57/2024).

**Прогнозно извештајни послови у заштити биља се реализују у складу са:**

* Програмом подршке пољопривредним стручним и саветодавним службама у обављању саветодавних и прогнозно извештајних послова у заштити биља у АП Војводини за 2025. годину („Службени лист АПВ 57/2024),
* Програмом заштите, уређења и коришћења пољопривредног земљишта на територији Аутономне покрајине Војводине у 2025. години, тачка II подтачка 1.2. «Систематско праћење болести и штеточина, превенција контаминације пољопривредног земљишта и воде у мелиоративним каналима» („Службени лист АПВ 57/2024) .

**3. ВРЕМЕНСКИ ОКВИР ЈАВНОГ ПОЗИВА**

**Јавни позив је отворен до 20.02.2025. године.**

**4. ПРАВО УЧЕШЋА НА ЈАВНИ ПОЗИВ**

 Право учешћа и корисници средстава су Привредна друштва која су разврстана у микро и мала правна лица, у складу са Законом о привредним друштвима („Службени гласник РС“, бр. 36/2011, 99/2011, 83/2014, 5/2015, 44/2018, 95/2018, 91/2019 и 109/2021) , која учествују у обављању саветодавних послова у складу са Законом о обављању саветодавних послова у области пољопривреде („Службени гласник РС“, број 30/2010), која су основана од стране владе Републике Србије, а која су са подручја АП Војводине.

**Општи услови које правна лица која се пријављују на Јавни позив треба да испуне су :**

1. Подносилац пријаве мора имати седиште на територији јединице локалне самоуправе у АП Војводини;
2. Подносилац пријаве мора бити уписан у Регистар привредних субјеката;
3. Подносилац пријаве мора бити основан од стране  Републике Србије;

**Специфични услови које правна лица треба да испуне да би могли да се пријаве на Јавни позив су:**

* за обављање саветодавних послова да имају запослене саветодавце са важећом лиценцом (уписане у централни регистар саветодаваца), по могућности различитих профила ,
* уколико се пријављују само са програмом за лабораторијска испитивања биљних производа и производа добијених прерадом биљних производа да имају лабораторије за испитивање биљних производа на здравствену безбедност производа и /или садржај хранљивих материја у земљишту и/или квалитет производа),
* да имају за обављање саветодавних или прогнозно извештајних послова у заштити биља, потребну опрему за рад (минимум 2 аутомобила, компјутере или лап топове, мобилне телефоне и другу опрему потребну за рад),
* за обављање прогнозно извештајних послова у заштити биља да имају запослена стручна лица (најмање два инжењера за заштиту биља),
* за координацију рада регионалних центара да поседује решење о поверавању послова координације рада регионалних центара у обављању прогнозно извештајних послова у заштити биља и да поседују лабораторију за детекцију штетних организама (детекцију вируса),
* да доставе свој планирани Програм рада за 2025. годину,
* да програм који доставе буде израђен у складу са усвојеним програмима објављеним у Службеном листу АПВ број 57/2024 и у складу са Упутством за обављање саветодавних послова, односно Програмом рада Прогнозно извештајне службе у заштити биља за АП Војводину за 2025. годину ( који израђује ПСС НОВИ САД- Покрајински центар ПИС-а, као координатор рада регионалних центара и целог система ПИС).

**5. ВИСИНА И НАМЕНА ПОДСТИЦАЈНИХ СРЕДСТАВА**

**Укупан износ бесповратних средстава који се опредељују овим јавним позивом је 192.807.000,00 динара** и то:

***А) за реализацију Основног програма саветодавних послова укупно 105.000.000,00 динара* и**

***Б) за реализацију Прогнозно извештајних послова у заштити биља укупно 87.807.000,00 динара и то :***

* За обављање прогнозно извештајних послова у заштити биља у оквиру 12 регионалних центара ПИС-а и
* За обављање послова координације и организације рада прогнозно извештајних послова у заштити биља на подручју АП Војводине.

6. **ПОТРЕБНА ДОКУМЕНТАЦИЈА**

Документација којом се испуњавају услови дефинисани у општим и специфичним условима које треба испунити да би се пријавили на ЈАВНИ ПОЗИВ је следећа:

* попуњен , потписан и оверен образац пријаве за учешће, за сваки програм за чије учешће се пријављујете (образсци се могу преузети са сајта Покрајинског секретаријата у делу где се налази текст Јавног позива);
* копију извода из Регистра привредних субјеката у којој се виде сви подаци из извода;
* копију депо картона;
* копију пријаве ПИБ;
* списак возила и копије саобраћајних дозвола за возила која ће се користити у раду ( за обављање саветодавних или ПИС послова);
* потписану изјаву да правно лице поседује потребну опрему у којој су наведени: компјутери, мобилни телефона и друга опрема потребна за рад (образац се може преузети са сајта Покрајинског секретаријата у делу где се налази текст Јавног позива);
* биографије за делегиране саветодаваце и стручњаке који учествују у ПИС-у (не више од 1 стране А4 формата);
* копија Лиценце за обављање саветодавног рада;
* доказ о упису у Регистар пољопривредних саветодаваца;
* доказ о радном статусу (копија уговора о раду за све учеснике у реализацији програма );
* Програм рада (у складу са усвојеним програмима за 2025. годину и Упутствима за рад са исказаним: учесницима , планираним активностима и потребним буџетом за реализацију наведених активности;
* индикатор подрачуна из евиденције Корисника јавних средстава , код управе за трезор за намену за коју се пријављујете (са бројем рачуна).

**НАПОМЕНА: Подносиоци пријаве за учешће у програмима подносе пријаву са потребном документацијом за сваки програм за који се пријављују посебно и за сваки достављају сву наведену потребну документацију.**

**7. ПОСТУПАК ДОНОШЕЊА ОДЛУКЕ**

Поступак доношења одлуке регулисан је у складу са Правилником о спровођењу конкурса које расписује Покрајински секретаријат и Правилником за доделу средстава по овом ЈАВНОМ ПОЗИВУ.

Одлуку о додели средстава по ЈАНОМ ПОЗИВУ доноси покрајински секретар на основу предлога Комисије. Одлука се објављује на званичној интернет страници Покрајинског секретаријата: [www.psp.vojvodina.gov.rs](http://www.psp.vojvodina.gov.rs)

**8. ИСПЛАТА БЕСПОВРАТНИХ СРЕДСТАВА**

Након доношења Одлуке о додели средстава по ЈАВНОМ ПОЗИВУ, покрајински секретар у име Покрајинског секретаријата закључује уговор о додели средстава с Корисником, којим се регулишу права и обавезе уговорних страна.

Бесповратна средства исплаћују се авансно или квартално у складу са одредбама уговора, након потписивања уговора и у складу с приливом средстава у буџет АП Војводине.

Прихватљиви трошкови дефинисани су у оквиру усвојених програма и потписаних уговора за сваки програм или подпрограм наведен у ЈАВНОМ ПОЗИВУ.

**9. НАЧИН ДОСТАВЉАЊА ПРИЈАВА**

 Попуњен, потписан и оверен образац у аналогном облику (папирна форма) са траженом документацијом у дигиталном облику на USB носасачу за сваки програм за чије учешће се пријављујете на Јавни позив доставља се поштом на адресу:

**Покрајински секретаријат за пољопривреду,**

**водопривреду и шумарство**

**21000 Нови Сад**

**Булевар Михајла Пупина број 16**

или лично на писарници покрајинских органа управе у згради Покрајинске владе АП Војводине, сваког радног дана од 9.00 до 14.00 часова у затвореној коверти са с назнаком:

„ ПРИЈАВА НА ЈАВНИ ПОЗИВ ЗА УЧЕШЋЕ ПРАВНИХ ЛИЦА У 2025.ГОДИНИУ:

А*)* Обављању с*аветодавних послова за Основни Програм ,*

*Б) Обављању прогнозно извештајних послова у заштити биља* ”

НАПОМЕНА: Пријаве се подносе посебно за програм А) и посебно за програм Б) са комплетираном траженом документацијом .

**Упутсво за доставу дигаталних докумената: документе скенирати у ПДФ облику по фајловима чија максимална величина не сме да пређе 30 KB.**

**10. КОНТАКТ ЗА ДОДАТНЕ ИНФОРМАЦИЈЕ**

Све додатне информације можете добити путем телефона 021/487-4461 и 021/487-4500, од 10 до 12 часова сваког радног дана за време трајања Јавног позива.

**11. ПОДАЦИ О ПРЕУЗИМАЊУ ДОКУМЕНТАЦИЈЕ ЗА ПРИЈАВУ У ЕЛЕКТРОНСКОЈ ФОРМИ**

Текст Позива и образци за пријаву за учешће на Јавном позиву могу се преузети на званичној интернет страници Покрајинског секретаријата: [www.psp.vojvodina.gov.rs](http://www.psp.vojvodina.gov.rs).

|  |
| --- |
| **Покрајински секретар** |
|  **Владимир Галић** |